# Alanha

Alanha (Alaigne en francés) es una comuna lengadociana de Rasés situada dins lo departament d'Aude e la region d'Occitània, ancianament de Lengadòc-Rosselhon.

## Geografia

Alanha èra nominativament caplòc d'un canton, mès la realitat de la foncion èra a Bèlvéser, a 3 km. A la fin del sègle XIX, Bèlvéser rejonhèt la populacion d'Alanha (ambe un territòri plan mendre), puèi entre la Primièra Guèrra Mondiala e las annadas 50, la populacion d'Alanha s'esfondrèt, signe d'una pèrda de las activitats economicas (comercialas mai que mai), puèi baissèt pus lentament dins la segonda mitat del sègle, mentre que la de Bèlvéser contunhava de créisser. Los comèrcis de Bèlvéser son ara incomparablament pus nombroses$^,$ e variats; los servicis son tanben mai desvolopats (una piscina per exemple) e l'administracion los acompanhèt : la gendarmariá es a Bèlvéser (dempuèi quora ?), non pas al caplòc oficial. Significativament, l'anciana comunautat de comunas de la Costièra de Rasés (10 comunas) que durèt de 2003 a la fin de 2013 aviá la residéncia a Bèlvéser. Dins lo paisatge, la plaça de l'abitat massat, sovent ancian, es importanta a Alanha (mai que mai la « circulada », vilatge redond) mentre que l'abitat dessarrat, generalament recent, es gaireben exclusiu a Bèlvéser (lo centre ancian es pichonèl); tot aquò es coërent ambe un desvolopament plan mai important de Bèlvéser dempuèi lo sègle XIX.

### Perimètre del territòri

Comunas confrontantas de Alanha :
| | Bèlvéser | |
| Bèlagarda de Rasés | | Rotièr |
| Montaut | Vilalonga | Donasac Lopian |

## Toponimia

Las atestacions ancianas son : Ecclesia Sancti Petri de Alaniano. Gallia escriu Alamano en 1129; Apud Alanhan en 1257; Castrum de Alagnano en 1252; Alignanum = Alagnanum en 1262; Alanhanum in Redesio en 1278; Castrum de Alanhano en 1309; Alanha, Alenha en 1396; Alanhe en 1594; Allaignie, Alaignie en 1594; Prieuré de Sainct Pierre d’Alaigne en 1639; Alágno (prononciacion occitana).
Segon Dauzat, Alanha ven del « nom etnic » Alanus, valent a dire Alan, ambe'l sufixe -anum; Dauzat sembla dire que lo nom Alanus es un nom de persona d'aquela etnia, puslèu qu'un grope d'Alans mèstres de la villa.

## Administracion

Lista dels cònsols successius :
| Periòde | Periòde | Identitat |
| 2001 | (2026) | Jean Perrillou |
| abans 1988 | ? | Noël Calvet |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton d'Alanha (caplòc); es ara del canton de La Piège au Razès (en francés), que se disiá de Bram abans lo 1èr de genièr 2016.

## Demografia

modificar « persona »  v · d · m 
Evolucion demografica Populacion comunala actuala (2013): 340, totala: 347 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 520 | 468 | 562 | 514 | 480 | 523 | 524 | 533 | 533 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 542 | 545 | 467 | 508 | 503 | 517 | 559 | 598 | 578 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 552 | 585 | 573 | 515 | 476 | 503 | 466 | 448 | 385 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 406 | 385 | 366 | 330 | 290 | 300 | 327 | 337 | 338 347 |
| 2009 | 2010 |
| 339 347 | 340 346 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 la populacion èra de 329 abitants e la densitat èra de 23,74 ab/km².

## Véser tanben

* Comunas d'Aude

## Ligams extèrnes

* Alanha sul site de l'Insee

## Nòtas

* ↑ https://www.oocities.org/toponimiaoccitana/11.html
* ↑ Luòcs, basa de donadas de toponimia occitana Comission Toponimica Occitana de l'Institut d'Estudis Occitans, IEO.
* ↑ https://www.insee.fr/fr/statistiques/2011101?geo=COM-11004#chiffre-cle-11, cercar a Caractéristiques des Établissements > CEN T1
* ↑ https://www.insee.fr/fr/statistiques/2011101?geo=COM-11034#chiffre-cle-11, cercar a Caractéristiques des Établissements > CEN T1
* ↑ Abbé Sabarthès, Dictionnaire topographique du département de l'Aude, 1912, p. 5, legir en linha https://gallica.bnf.fr/ark:/12148/bpt6k110095d/f97.item.texteImage Dictionnaire topographique de la France
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 8
* Portal de Lengadòc